মানি ইন দ্য ব্যাংক (২০১৯)

মানি ইন দ্য ব্যাংক একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র, স্ম্যাকডাউন এবং ২০৫ লাইভের জন্য প্রযোজনা করেছে।https://prowrestling.net/site/2019/05/19/wwe-money-in-the-bank-kickoff-show-results-powells-live-review-of-daniel-bryan-and-rowan-vs-the-usos/ এটি মানি ইন দ্য ব্যাংক কালানুক্রমিকের অধীনে প্রচারিত দশম অনুষ্ঠান ছিল। এই অনুষ্ঠানটি ২০১৯ সালের ১৯শে মে তারিখে মার্কিন যুক্তরাষ্ট্রের কানেটিকাটের হার্টফোর্ডের এক্সএল সেন্টারে অনুষ্ঠিত হয়েছে।

প্রাক-প্রদর্শনে একটিসহ মূল অনুষ্ঠান মিলিয়ে সর্বমোট বারোটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের পুরুষদের মানি ইন দ্য ব্যাংক ম্যাচে ব্রক লেজনার মুস্তফা আলি, আন্দ্রাদে, ব্যারন করবাইন, ড্রু ম্যাকইন্টায়ার, ফিন ব্যালর, র‍্যান্ডি অরটন ও রিকোশেকে পরাজিত করেছে, অন্যদিকে নারীদের মানি ইন দ্য ব্যাংক ম্যাচে বেইলি কারমেলা, ড্যানা ব্রুক, এম্বার মুন, ম্যান্ডি রোজ, ন্যাওমি, নাটালিয়া ও নিকি ক্রসকে পরাজিত করেছে। অন্যান্য শীর্ষস্থানীয় ম্যাচে, সেথ রলিন্স ডাব্লিউডাব্লিউই ইউনিভার্সাল চ্যাম্পিয়নশিপের জন্য আয়োজিত একক ম্যাচে এজে স্টাইলসকে এবং ডাব্লিউডাব্লিউই চ্যাম্পিয়নশিপ ম্যাচে কফি কিংস্টন কেভিন ওয়েন্সকে পিনফলের মাধ্যমে পরাজিত করেছে।

কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র, স্ম্যাকডাউন এবং ২০৫ লাইভ ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র, স্ম্যাকডাউন এবং ২০৫ লাইভে প্রদর্শন করা হয়েছে।

পটভূমি
মানি ইন দ্য ব্যাংক হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জুন অথবা জুলাই মাসে অনুষ্ঠিত হয়। ২০২১ সাল অনুযায়ী, এই অনুষ্ঠানটি ডাব্লিউডাব্লিউই দ্বারা আয়োজিত প্রধান পাঁচটি অনুষ্ঠানের মধ্যে একটি (রয়্যাল রাম্বল, রেসলম্যানিয়া, সামারস্ল্যাম এবং সার্ভাইভার সিরিজ)। এই অনুষ্ঠানটি মানি ইন দ্য ব্যাংক ম্যাচের নামে নামকরণ করা হয়েছে, এই ম্যাচে একাধিক কুস্তিগির রিংয়ের উপরে ঝুলন্ত একটি ব্রিফকেস পুনরুদ্ধার করতে মই ব্যবহার করে। এই অনুষ্ঠানের মূল ম্যাচের পুরস্কার হচ্ছে একটি চ্যাম্পিয়নশিপ ম্যাচের জন্য চুক্তিসমৃদ্ধ একটি ব্রিফকেস, উক্ত ব্রিফকেসটি বিজয়ী কুস্তিগির ব্রিফকেস জয়ের রাত থেকে শুরু করে পরবর্তী এক বছরের মধ্যে যেকোন সময় কুস্তিগিরের পছন্দসই স্থানে চ্যাম্পিয়নশিপ ম্যাচের জন্য ব্যবহার করতে পারে। ২০১০ সালের ১৮ই জুলাই তারিখে প্রথমবারের মতো মানি ইন দ্য ব্যাংক অনুষ্ঠিত হয়েছে।

২০১৯ সালের এই অনুষ্ঠানটি মানি ইন দ্য ব্যাংক কালানুক্রমিকের দশম অনুষ্ঠান ছিল, যা ১৯শে মে তারিখে মার্কিন যুক্তরাষ্ট্রের কানেটিকাটের হার্টফোর্ডের এক্সএল সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।

ফলাফল

টীকা

তথ্যসূত্র

বহিঃসংযোগ


২০১৯
মানি ইন দ্য ব্যাংক
মানি ইন দ্য ব্যাংক
বিষয়শ্রেণী:মে ২০১৯-এ মার্কিন যুক্তরাষ্ট্রে ঘটনা
বিষয়শ্রেণী:২০১৯-এ কানেটিকাট
বিষয়শ্রেণী:কানেটিকাটে ঘটনা
বিষয়শ্রেণী:হার্টফোর্ডে পেশাদার কুস্তি